Lav et referat af nedenstående tekst:

Tekst:
Hvad det præcis var, to mænd håbede på at få med sig fra et indbrud på Hobrovej i Svenstrup natten til onsdag, vides ikke. De to indbrudstyve nåede nemlig ikke længere end til at knuse en rude i en villa. Det vækkede husets beboer, som tilkaldte politiet. Lidt senere, klokken 02.45, blev tyvene så snuppet i nabolaget. Det fortæller vagtchef ved Nordjyllands Politi, Bent Højgaard Hansen. De to mænd blev anholdt på Solbakkevej et stykke fra gerningsstedet. Her blev de fundet efter en politihund med skarp næse havde fulgt deres spor helt fra fortovet ved adressen. - Mændene er henholdsvis 33 og 34 år gamle, og de er fra lokalområdet. De er det, vi kalder kendinge, altså, nogle vi har haft med at gøre før. Så vi er ved at tage stilling til, om de skal fremstilles i grundlovsforhør senere i dag, siger Bent Højgaard Hansen.

Referat:
Nordjyllands Politi er ved at tage stilling til, om to lokale mænd skal fremstilles i grundlovsforhør efter at have knust en rude i en villa på Hobrovej for at begå indbrud.